ડીસામા નિવૃત્ત આર્મીમેને બનાસ ડેરીનું ઘી ખરીદયું હતું. આ ઘી શંકાસ્પદ હોવાનું જણાતા તેઓએ બનાસ ડેરીમા જાણ કરી હતી. મંગળવારે બનાસ ડેરીના ક્વોલીટી વિભાગના અધિકારીઓ નિવૃત આર્મીમેનના ઘરે આવી તેમની સાથે ચર્ચા કરી હતી. અને આ ઘી તેમની લેબમાં મોકલ્યું હતું પરંતુ આ ઘીમાં કોઇ પણ પ્રકારનું ભેળસેળ ન થયું હોવાનું જણાવ્યું હતું. ડીસાના રુદ્ર બંગલોઝમાં રહેતા નિવૃત આર્મી મેન પ્રકાશચંદ્ર સૈનીએ ગયા સપ્તાહમાં બનાસ ડેરીનું પાંચ લીટરનું ઘી ખરીદ્યું હતું. બાદમાં ઘીના ડબામાથી મીણ જેવો પદાર્થ મળતાં આ ઘી શંકાસ્પદ હોવાનું બહાર આવ્યું હતું.